Тәрбия сәгате

“Ризаэддин Фәхреддин – тәрбияче, педагог”

Тема. Ризаэддин Фәхреддин – тәрбияче, педагог.

Максат. 
1) Укучыларның Р.Фәхреддин турында белгәннәрен тирәнәйтү, Р.Фәхреддиннең педагогик карашлары, тәрбия өлкәсендәге эшчәнлеге турында мәгълүмат бирү. 
2) Кыю һәм гадел фикер йөртү  өчен шартлар булдырып, эшлекле атмосфера тудырып,  укучыларга  галимнең бала тәрбиясе турындагы гыйбрәтле фикерләренең асылын төшендерү, хәзерге заманның төп бурычын  җиткерү.
3)  Укучыларда тирән белемле, югары әхлаклы, зыялы кеше булып тәрбияләнүгә омтылыш тәрбияләү. 

Җиһазлау.  Р.Фәхреддин турында видеофильм, презентация, тәрбия турында канатлы сүзләр, стенд, компьютер, проектор, китаплар күргәзмәсенә куелган китаплар: “Асар”, “Нәсыйхәт”, “Р.Фәхреддин”, “Көч һәм рух тамырлары”, “Татар балалар мөселман календаре”, Р.Фәхреддиннең тәрбия турындагы башка китаплары.
Дәреснең формасы. Яңа проект: “Татар мәгърифәтче-педагоглары” телевизион тапшыруы. 

Дәрес барышы.


Укытучы Хәерле көн, кадерле укучылар, хөрмәтле кунаклар! Бүгенге тапшыруда без галим, язучы, педагог, дин әһеле Р.Фәхреддиннең тәрбия турындагы карашлары, фикерләре белән тирәнрәк танышып китәрбез. Тапшыруыбызның төп өлешенә күчкәнче,  Р.Фәхреддиннең тормыш юлына күз салыйк әле. Бала тәрбиясе, гаиләдәге мөнәсәбәтләр турында әһәмиятле фикерләр әйтеп, язып калдырган шәхес үзе нинди мохитта үсте, белем алды  икән, нинди эшләр башкарган? (Видеофильм карау, 6 минут, кыскача тәрҗемәи хәле (видеопрезентация).



Укытучы  Кечкенәдән әнисе шикелле сабыр холыклы, йомшак күңелле, зирәк бала булып үскән Р. Фәхреддин киләчәктә зур педагог, язучы, тарихчы, җәмәгать эшлеклесе, теолог, журналистка әйләнә. Хәзер мин сүзне аның тормышын, хезмәтләрен өйрәнеп, татар җәмәгатьелегенә җиткерүдә күп тырышлык куйган галимебез Ә.Хәйригә бирәсем килә.
1869 нчы елның көзендә Р.Фәхреддинне Кичүчаттан 20 чакрымда урнашкан Шәлчәле (рәсми исеме ”Чыршылы”) мәдрәсәсенә укырга бирәләр. Аны тәмамлагач, берничә ел авылда укыта, төп игътибарын фән, иҗат эшенә бирә. 1889 нчы ел датасы куелган, басарга рөхсәт сорап,  Петербургка җибәрелгән 152 битле беренче хезмәтендә үк Р. Фәхреддин татар мәктәп-мәдрәсәләренә реформа кертү турында уйлана. “Балаларны тәрбия итәр өчен, – дип яза әдип, – ике төрле эшкә зур хаҗәтемез бардыр. Беренчесе балаларның үзләренә хас, ирләр, кызларына башка-башка, мәктәпләр кирәк. Алар шул мәктәпләргә барып, сәгатьләп дәрес алсыннар, язсыннар. Һәр утыз бала өчен бер укытучы булсын ... Яңа мәктәпләрдә бер елда бик яхшы язу танып укырлар һәм язарлар ...”
      
Шул рәвешчә, Р.Фәхреддинов беренче адымнарында ук яшь буынны тәрбияләүгә, яңа тәртипле мәктәпләр булдыруга игътибар итә, башка милләтләрдән үрнәк алырга чакыра. 

      
Шунда ук ул яңа тип дәреслекләр булдыру мәсьәләсен дә күтәрә, фән һәм әдәбият укыту кирәклегенә басым ясый. “Балалар өчен кызык кыйссалар вә тасвирлар – романнар тәрҗемә ителсен. Дәрес укып аргач, күңелләрен юатсыннар, аз-аз  гына  булса  да  дөньяның  рәвешләре, халыкларның тормышлары, дәүләт вә мәмләкәтләрнең мәшһүрләре өйрәнелсен ,” –  ди.

      
Башлангыч мәктәпне тәмамлаган балалар өчен ике бүлектән торган “Мәгариф мәдрәсәсе” булдыруны планлаштыра. Аның I бүлегендә шәригать гыйлемнәре укыту, II бүлегендә тормыш өчен кирәк фәннәр укыту күз алдында тотыла. 


 Ризаэддин Фәхреддин 1887 елда, Уфа шәһәренә барып, имам-хатыйб һәм мөдәррис дәрәҗәсен белдергән шәһадәтнамә ала. 1889 нчы елда ул Түбән Шәлчәле авылыннан гаиләсе белән китеп, имам булачак авылы Илбәккә китә. Шушы елларда Р. Фәхреддин педагогик хезмәтләрен язуны дәвам итә. “Тәрбияле бала” – шундый хезмәтләрнең берсе. 

      
1891 елда Р. Фәхреддинне Уфа шәһәрендәге Диния Нәзарәтенә казый итеп билгелиләр. Бу хезмәтендә ул 1906 нчы елга кадәр эшли. Шушы елларда Риза казый “Тәрбияле ана” (1897), “Тәрбияле хатын” (1899), “Шәкертлек әдәбе” (1899), “Гаилә” (1901), “Әдәбе тәгълим” (1902), “Нәсыйхәт, беренче” (1902), “Нәсыйхәт, икенче” (1902), “Нәсыйхәт, өченче” (1902) кебек педагогоик хезмәтләрен язып бастыра. 

      
Әлеге җәүһәрләрнең ике дистә ел дәвамында (совет чоры башланганчы) халкыбызны рухи яктан тәрбияләүдә гаять зур әһәмияте була, халыкның итагатьлелеге, миһербанлылыгы, инсафлыгы сагында тора. 

      
Галим  Равил  Әмирхан  “Нәсыйхәт” китабының  1911   нче  елда  чыккан  3 нче кисәгеннән 4 нәсыйхәтне һәм 11 үгетне бүгенге телебезгә тәрҗемә итеп бирә. 2004 нче елда аерым китап булып чыкты һәм укытучыларның өстәл китабына әйләнде. 


Укытучы Рәхмәт, Әнвәр абый. Ә хәзер сүзне мөхтәрәм кунагыбыз, Әлмәт районы Кичүчат авылындагы Р.Фәхреддин музее җитәкчесе Д.Гыймрановага бирәсем килә. 
Кичүчат авылындагы Р.Фәхреддиннең  музей йорты 1995 нче елның 15 нче маенда ачыла. Һәр елның 17 нче гыйнварында искә алу көне була һәм 2004 нче елдан Р.Фәхреддин укулары үткәрелә. Мин чыгышымда тәрбияви хезмәтләрендәге әдәпләргә бераз тукталасым килә.
      
1)  “Ана әдәпләре”ннән берничә үгет.

      
Әгәр дә Җәнабе Аллаһу балалар бүләк итсә, алар белән тәрбия итегез, яхшы холыклылык вә әдәп өйрәтеп, күркәм табигатьләргә гадәтләндерегез, холыкларын гүзәлләндерегез, өс-башларыннан бигрәк гакылларын тәрбия итегез.

      
Бала күп булуыннан авырсынмагыз, аларның Җәнабе Аллаһуның бәндәләре икәнлекләрен хәтерләп, гайрәт вә шатлык белән тәрбияләгез, ихтимал ки, рузалар тотып, хаҗларга йөреп ирешмәгән саваплар бала тәрбиясе белән хасил булыр. 

      
2)  “Ата әдәпләре”.

    
 Балаларыгызны тәрбия итүне иң кечкенә чакларында башлагыз, аларның кү-ңелләренә күркәм холык орлыклары чәчегез, адәмчелек вә изгелек ничек булга-нын белдерегез, урынына карап бераз йомшаклык вә вакытына карап бераз катылык та күрсәтегез ...

      
Балаларыгызга файдалы максатларны хасил итү буенча ярдәм бирегез вә мөмкин булганда бу юлда акча кызганмагыз, аларны кеше ишекләренә йөрергә вә яки хәерсез эшләр эшләргә мәҗбүр итмәгез.

       
3)  “Гыйлем әдәпләре”ннән берничә нәсихәт.

      
Һәрбер кешенең вә һәрбер кавем вә милләтнең бәхетле булуларының төп сәбәбе – гыйлемдер ...

      
Бу шундый замандыр ки, гыйлемле халыклар сәгатьләп вә минутлап үскән хәлдә, гыйлемсез кавемнәр юкка чыгып бетмәктәдер ...

      
Мөгаллим икәнсез, шәкертләрне иман белән тәрбия кылыгыз, холыкларын гүзәлләндерегез, хәлләре  җитәрлек  гыйлемнәрне  өйрәтегез, гыйлемнәрне  әрәм итмәгез, шәкертләр өчен җаваплы кешеләрнең иң беренче дәрәҗәлеләре мөгаллимнәр икәнен онытмагыз.

      
4)  “Кием әдәпләре”.

     
 Кием кию мәсьәләсендә игътибарлы булыгыз. Кием киюнең максаты – сал-кыннан вә кызудан саклану, кешеләргә күркәм күренүдер. Шуның өчен киемнәрегез ошбу максатка муафыйк булсын, артык байлык һәм дә гомер исраф ителмәсен.

      
Киемнәрегезне саклап вә пакь рәвештә йөртегез. Тир исе килмәсен өчен, киемнәрегезне алмаштырып торыгыз. Халыкка күркәм сыйфатта күренегез. Өс-башның тәрбиясез булуы ялкаулык вә пычраклык галәмәтедер.

      
5)  “Сөйләшү әдәпләре”.

      
Сөйләшкәндә артык кычкырмагыз вә артык акрын да сөйләмәгез. Телегез белән иреннәрегезне яламагыз, тешләрегез белән тырнакларыгызны өзмәгез. 

      
Арттырып сөйләмәгез, ялганламагыз, гайбәт сатмагыз вә сүз йөртмәгез, белмәгәнне сөйләргә керешмәгез.

      
Зарурлык булмаганда, хәсрәтле хәбәрләр сөйләмәгез, әдәпсез сүзләрне авызыгызга алмагыз вә әманәт кылынган сүзләрне фаш итмәгез. Сер саклау акыллы кешеләр эшедер  һ. б.


Укытучы Рәхмәт, Диләрә ханым. Безнең студиядә кунакта – Татарстан мөслимәләр берлеге рәисе Наилә Җиһаншина.

 Р.Фәхреддиннең 1911, 1916, 1917 нче елларда басылган тагын бер бик зур хезмәте турында әйтергә кирәк. Ул – “Җәвамигуль-кәлим шәрхе” (Пәйгамбәребез сүзләренә аңлатма). Бу хезмәтендә ул, фәлсәфәче буларак, Мөхәммәт пәйгамбәрнең төрле мәсьәләләргә багышланган 344 хәдисен фәлсәфи яктан аңлата. Бу аңлатмалар арасында балаларны дөрес тәрбияләү юлларын күрсәткәннәре дә байтак. Баланы дөрес тәрбияләү – ата-аналарның изге бурычы икәнен әйтү белән бергә, моның җәмәгатьчелек эше икәнен дә кат-кат искәртеп үтә:

    
  “Балаларны изге итү юлы ничек? Изге балалар күктән килмиләр, бәлки гаиләләр эчләрендә җитешәләр. Аның юлы исә ... яшь вакытлардан башлап, яхшы тәрбия бирүдер. Бу эш ата вә ана өстендә иң олуг бурыч ... Балаларны, яшь вакыт-ларыннан башлап, мөһмәл тоту, бозык кешеләр кулларына бирү, урам балалары берлә йөртү – тиешсез эш. Балалар – һәртөрле язу язылуы кабил булган, ак кәгазь вә яки һәртөрле нәрсәнең сурәте күрелергә мөмкин булган көзгеләрдер. Шуның өчен мөмкин кадәр яхшы язу язылу вә мәргүб рәсемнәр төшерелү лязим. Монларның тәрбияләренә тәмам бирелү, яхшы кеше булып җитешүләре өчен бөтен иҗтиһадны сарыф итү тиешле.”

      
Шулай итеп, ифрат кыйммәтле “Җәвамигул-кәлим шәрхе”ндә галим-философ дини-иҗтимагый, әхлакый проблемалар белән берлектә, педагогик мәсьәләләрне бик ачык, аңлаешлы итеп күтәрә. Шуларның кайберләрен ассызыклап үтү урынлы булыр.

      
1) Милләт  балаларының  үз  диннәренә  мәхәббәтсезлек күрсәтүләре хакында берәр төрле чара тапсыннар иде. Диннәренә мәхәббәтле балалар үзләре, гаилә корып, бала-чага тәрбия кылырга  керешкәннән соң мөгаллимнәренә рәхмәтләр укырлар, яхшы исемнәрен мисал итеп сөйләрләр.

      
2)  Дөресен сөйләшергә өйрәтәм дип, балаларга әмерләр бирү, орышу вә сугу, файдалы түгел, бәлки зарарлы. Балага тәрбия бирү бу рәвештә булмый. Бәлки ата вә ана үзләре, балалар алдында дөрест сөйләшү, алдамау, балалар алдында үрнәк булу вә үзләрен сөйдереп балаларының үзләренә иярүләренә һәртөрле юллар хәзерләп торудыр.

      
3)  “Балаларыңа тугрылык өйрәт, тугрылык исә аларга һәрбер фазыйләтне өйрәтер,”  –  диләр. Тугры булган кеше амәнәтле булыр.    

      
4)  Балалар хакында ифрат дәрәҗәдә тәфтишләп тору вә аларны кысу да тәд-бирсезлектер. Бу хәл безнең Ислам гаиләләрендә бик күп күрелә. Болар бозык сүзләр ишетерләр дә бозылырлар, дип балаларын кысу юлы белән тәрбия итәләр, хәтта файдалы роман вә хикәят китаплары укырга вә үз өйләрендә туганнары арасында музыка уйнарга вә тыңларга да ирек бирмиләр. Ләкин кысуның бу  дәрәҗәсе зарарлыдыр. Форсат килү белән, мондый балалар, бәйдән ычкынган этләр сыман, ни кыланганнарын белмиләр, бөтенләй әхлаксыз булып китәләр.

      
5)  Россиянең бик күп шәһәрләрендә яшь вакытларында зур җинаять эшләгән балаларны тәрбия кыла торган йортлар вә мәктәпләр бар. Шундый мәктәпләрдә тәрбия  ителә торган шәкертләр әдәп вә инсафка өйрәнәләр, әүвәлге хәлләре исләренә төшкәндә, рәхимсез булып вөҗданнары газаплана. Яхшы тәрбия бирел-гән вакытта бозыклар инсафлыга әйләнәләр. 

     
 6)  Балаларны  олуг  вә  хөрмәтле  адәмнәр  хозурларына  чыгармау вә аларның мәҗлесләрен күрсәтмәү, алар белән сөйләштермәү; аларны җен-пәриләр, бичура, су анасы, йорт иясе кебек нәрсәләр белән куркыту сәбәбендән алар куркак булып җитешәләр вә һичбер нәрсәгә икъдам (алга китү) кыла алмый торган булалар.

     
 7)  “Яшьләрне азгын кешеләргә катнаштырмагыз, гыйшык вә мәхәббәт турында язылган романнарны укытмагыз, әдәпсез вә ятсыз нәрсәләр күрсәтелә торган театрлар вә кинематографларга җибәрмәгез,  – дип яза мәшһүр бер табиб,  – балаларыгыз хакында кешеләрнең: ”Кешегә катнаша белми, сөйләшә алмый, үзен күрсәтергә кулыннан килми,” – дип сөйләүләре, балаларыгызның бозылып, азгынланып китүләренә караганда, ун мәртәбә, йөз мәртәбә яхшыдыр, эшсез вә шөгыльсез ятуларына ирек бирмәгез.”

      
8)  Яшьләр вә кечекләргә мәрхәмәтле булу аларны иркәләп тоту дигән сүз түгел. Баланы артык иркәләү вә сораган бер нәрсәсен биреп тору вә гаилә эчендә аны падишаһ итү – иң зарарлы нәрсә булып, мәрхәмәтле булу исә шәфкать юлы белән аларга әдәп өйрәтү, тәрбия бирүдән, дини вә дөньяви кирәкләрне өйрәтеп торудан гыйбарәттер. Иркәләү сәбәпле баланың холкы бозыла, үзсүзле була, башкаларны үзенә хезмәтчеләр дип хисап итә.

      
9)  Р. Фәхреддин мәктәпләрдә укучы шәкертләрнең, җәйге каникул вакытларында авылларга кайтып, төрле эшләрдә эшләп, авылның икътисадый хәлен күтәрерләр дип өметләнә.

      
10)  Бик күп адәмнәр балаларын бер мәктәпкә яки бер мөгаллимгә тапшыру белән бала укыту хакында өсләрендә булган бурычның тәмам булганлыгын игътикад итәләр. Бу – ялгыш. Мәктәпкә вә мөгаллимгә тапшыру  белән генә бала укыту хакындагы бурычның уннан бере генә табылган буладыр. Моның тугыз өлеше исә ул бала мәктәпкә йөриме, сабакларын калдырмыймы, дәресләрен белеп вә аңлап барамы, тәрбиясе вә әхлагы урынындамы, бозык иптәшләргә кушылмыймы, вә шуның кебек хәлләрне тикшерүдәдер.

УкытучыРәхмәт, Наилә ханым. Р.Фәхреддин – талантлы язучы да бит әле ул. Аның язучылык хезмәте, бигрәк тә “Әсма....” әсәре турында сөйләү өчен  сүзне әдәбият галиме Фоат Галимуллинга бирәбез.

Язучы, педагог Р.Фәхреддиннең мәгърифәтчелек идеяләре педагогик карашларының киңәюенә ярдәм итсә, тәрбия турындагы фикерләре мәгърифәтчелек карашларының тирәнәюенә булыша. 1903 нче елда Оренбургта басылып чыккан “Әсма, яки Гамәл вә җәза” романында язучы “ни чәчсәң – шуны урырсың” дигән карашта тора, һәр эшнең һәм җимеше, һәм җәзасы булмый калмый дигән идеяне яклый. Яхшылык бүләге – бәхет, начар эшләрнең җәзасы – түбәнлек, хурлык дигән идеяне тәэсирле картиналарда сурәтләп бирә.

      
Әсәрнең төп герое Әсма башкорт якларындагы авылларның берсендә туа. Алдынгы карашлы әтисе Габбас мулла авыл балаларын яңача укыта. Шул эшендә ул иске фикерле кешеләрнең каршылыгына очрый. Карт мулла Хикмәт хаҗи ишан мөрите Муса ярдәмендә, Габбаска яла яга, ялган документлар оештырып, судка тарта. Бәлаләрдән котылу өчен, Габбас мулла Гарәбстанга кача. Бераздан  гаиләсенә аның үлеме турында хәбәр килә. Бер елдан унбер яшьлек Әсма бөтенләй ятим кала: аның әнисе дә үлә. Әсманы Йосыф бабасы тәрбияли башлый. Ул кымыз остасы була. Шуңа күрә аңа, дәвалану өчен, Казаннан бер шәкерт тә килә. Шәкерт белән Әсма дуслашалар. Киткәндә, шәкерт Әсмага алтын тәңкә бүләк итә. 

      
Беркөнне Йосыф бабайларга Хәмидә исемле хатын килә, үзен Әсма әнисенең якын дусты дип әйтә һәм Әсманы кунакка дип шәһәргә алып китә. Шул көннән Әсма өчен куркыныч тормыш башлана. Хәмидә аны Зәйнүш исемле хатынга сата. Зәйнүш  Әсманың  исемен Зәйнәпкә алыштыра да, фәхешханә тотучы бер хатынга сата. Ләкин фаҗигадән аны яхшы күңелле бер хатын коткара. Хатын Әсманы тәрбия  йортына бирә. Әсма урта белем ала, тәрбия йортының мәктәбендә укытучы-мөгаллимә булып кала. Тәрбия йорты хуҗасы, язучы тарафыннан уңай образ итеп бирелгән Салих бай Әсма-“Зәйнәпкә” аны кияүгә сораучы ике егет турында әйтә. “Зәйнәп” укытучыга чыгарга теләвен белдерә, ул Салих байга үзенең элеккеге тормышы турында сөйли. Салих бай Гарәбстаннан үз мәктәбенә мөгаллим итеп алып кайткан Юныс мулланың “Зәйнәп” әтисе булганлыгын аңлый. 

      
Кыз, чыннан да, әтисе Габбас белән күрешә. Ә кияү егете тәңкә бүләк иткән шәкерт булып чыга. Әсма бәхеткә ирешә. Ә Зәйнүш теләнче карчыкка әйләнә.

      
Бу әсәрдә яңача укыту һәм яхшы тәрбия бирү җимеше булып җитешкән мөгаллимә образы – Әсма  иҗат ителә. “Әсма, яки Гамәл вә җәза” әсәренең берничә бүлеге дөрес тәрбия бирү юлларын күрсәтүгә багышланган. 

      
Салих байның тәрбияханәсендә кызларга, дин сабаклары укыту белән беррәт-тән, төрле телләр һәм фәннәр укытыла; кызлар тегү, чигү, нәкыш һөнәрләрен дә үзләштерәләр. Шушы тәрбияханәдә дөрес тәрбия  һәм яхшы белем алган Әсманың  әхлагы “гаять гүзәлләштермеш иде”. Мөгаллимә Әсма тәрбия йортындагы ятим балаларга шәфкатьле, мәрхәмәтле мөнәсәбәттә була, аларга “туганым, карендәшем, балам, бәгырем” дип дәшә һәм үгет-нәсихәтләрен бирә. 

      
Язучы, педагог Р. Фәхреддин бу әсәрендә белем алуның – тәрбиягә, тәрбиялелекнең гыйлемле булырга ярдәм итүен бик ачык чагылдыра. Әсәр 9 нчы сыйныфта укыла, укучыларга яхшы тәрбия бирелә.


Укытучы Тапшыруыбыз ахырына якынлашып килә, сүзне укучыларга бирәбез. Алар Р.Фәхреддиннең акыллы, үткен гыйбарәләрен, афоризмнарын шәмаил итеп ясаганнар, чигү итеп чиккәннәр. 
1 нче укучы. “Алтыннан да кыйммђтле, оќмах нигъмђтлђреннђн дђ кадерле булган нђрсђ - тђрбияле баладыр. Ата џђм ана љчен тђрбияле бала кебек олы байлык џич булмас. Тђрбияле бала дљньяда ќанга шатлык џђм ахирђттђ йљзгђ аклык китерер. Тђрбияле бала - дљнья байлыгына да бирелми џђм бер дђњлђт патшалыгы белђн дђ алыштырылмас  – аны џђркем яратыр џђм мактап телгђ алып сљйлђр, ни сораса да бирерлђр. Тђрбиясез баланы бер кеше дђ яратмас, йомыш кушмаслар,  хурларлар вђ кимсетерлђр генђ”.  

2 нче укучы. “…Гњзђл холыкныћ ић гњзђле –  гаделлектер. Дљньяви вђ ахирђткђ бђйле эшлђрдђ гаделлек белђн булу  –  џђркем љчен тиеш булса да, тђрбия белђн мђшгуль булганлыктан, гакылларны вђ рухларны тђрбиялђњдђ олы бер катнашы булганлыктан, мљгаллимнђр љчен тагын да артыграк тиеш булса кирђк!” Безнең мәктәп мөгаллимнәре турында әйтелгән кебек.

3 нче укучы. “Тђрбия   – акрынлык вђ тђртип белђн камиллек булдыру димђктер... Тђрбиясе булмаган ќирдђ гњзђл ашлык ќитешмђгђн кебек, тиешле тђрбия бирелмђгђндђ гњзђл кеше дђ ќитешмђс. Шулай икђн, тђрбия ић кирђкле бер эш булачактыр.”
4 нче укучы. “Тђрбияле аналарныћ балалары књп вакытта яхшы вђ тђрбияле буладыр. Бозык вђ тђрбиясез аналарныћ балалары књп вакытта усал вђ тђрбиясез булалар.”
5 нче укучы. “Бала тђрбиялђњ – ананыћ гаилђдђ генђ тњгел, ђ бљтен ќђмгыять алдында изге џђм ќаваплы бурычы булып тора.”
6 нчы укучы. “Бала чакта алган тәрбияне соңыннан бөтен дөнья халкы да үзгәртә алмас.”
7 нче укучы. “Кеше надан булырга тиеш түгел. Белгәннәр –  өйрәтергә, белмәгәннәр өйрәнергә тиеш.”
8 нче укучы. “Кешене иң бөек дәрәҗәгә ирештергән нәрсә  –  гыйлемдер.”
9 нчы укучы. “Гыйлем һәм тәрбия орлыкларын ихлас вә мәхәббәт илә чәчсәгез, киләчәктә файдалы җимешләрне дә үзегез җыярсыз.”
10 нчы укучы. “Холкы гүзәл кыз бала – гаиләсе өчен олуг байлык.”
Укытучы Рәхмәт, кадерле укучылар, бик матур эшләр башкаргансыз. Хөрмәтле кунаклар, тамашачылар. Р.Фәхреддингә багышланган кичәбез тәмам. 
